Title: ประกาศกระทรวงพาณิชย์ เรื่อง กำหนดเครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออกและหลักเกณฑ์และวิธีการในการแสดงเครื่องหมาย

ประกาศกระทรวงพาณิชย์

ประกาศกระทรวงพาณิชย์
เรื่อง
กำหนดเครื่องหมายเพื่อแสดงว่าสินค้ามาตรฐานที่ทำ
หรือมีไว้เป็นสินค้ามาตรฐานเพื่อจำหน่ายในทางการค้าขาออก
และหลักเกณฑ์และวิธีการในการแสดงเครื่องหมาย

อาศัยอำนาจตามความในมาตรา ๔
แห่งพระราชบัญญัติมาตรฐานสินค้าขาออก พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก
(ฉบับที่ ๒) พ.ศ. ๒๕๒๒ รัฐมนตรีว่าการกระทรวงพาณิชย์
โดยคำแนะนำของคณะกรรมการมาตรฐานสินค้าออกประกาศไว้ ดังต่อไปนี้

ข้อ ๑ 
เครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออกเป็นข้อความภาษาไทย
๓ บรรทัด ในกรอบรูปสี่เหลี่ยมผืนผ้าแนวนอน
บรรทัดที่หนึ่งมีข้อความระบุชื่อสินค้ามาตรฐานประเภทหรือชนิดนั้น บรรทัดที่สอง
มีข้อความว่า เพื่อจำหน่ายในทางการค้าขาออก บรรทัดที่สาม
มีข้อความระบุชื่อผู้ผลิตหรือเจ้าของผู้ครอบครอง และมีสัดส่วนตามแบบท้ายประกาศนี้ภายใต้บังคับของข้อ
๓ เครื่องหมายดังกล่าวจะมีขนาดใดหรือจะใช้สีใดก็ได้ซึ่งเห็นได้ชัดเจน

ข้อ ๒ 
ให้ผู้ทำการค้าขาออกผู้ผลิตหรือมีไว้เพื่อจำหน่ายในทางการค้าขาออก
ซึ่งสินค้ามาตรฐานเป็นผู้จัดทำเครื่องหมาย

ข้อ ๓  การแสดงเครื่องหมายให้แสดงให้เห็นได้ง่ายและชัดเจนที่สินค้ามาตรฐานหรือที่สิ่งบรรจุหีบห่อ
สิ่งหุ้มห่อ สิ่งผูกมัด
ถ้าไม่อาจแสดงหรือไม่สะดวกที่จะแสดงเครื่องหมายตามวรรคหนึ่งได้
ให้แสดงเครื่องหมายไว้ที่กองสินค้า ที่เก็บสินค้า คลังสินค้า
หรือที่ยานพาหนะที่บรรทุกแล้วแต่กรณี แต่เครื่องหมายนั้นต้องมีขนาดไม่ต่ำกว่า ๕
นิ้ว x
๑๒ นิ้ว

ข้อ ๔ 
สินค้ามาตรฐานที่ได้รับการตรวจสอบมาตรฐานสินค้า
และหรือได้มีการออกใบรับรองมาตรฐานสินค้าแล้ว จะไม่แสดงเครื่องหมายก็ได้

ทั้งนี้
ตั้งแต่วันถัดจากวันประกาศในราชกิจจานุเบกษาเป็นต้นไป[๑]

ประกาศ ณ วันที่ ๓ ธันวาคม ๒๕๒๒
อบ  วสุรัตน์
รัฐมนตรีว่าการกระทรวงพาณิชย์
[เอกสารแนบท้าย]

๑. แบบเครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออก

(ดูข้อมูลจากภาพกฎหมาย)

อุษมล/ผู้จัดทำ
๔
กรกฎาคม ๒๕๕๔

[๑] ราชกิจจานุเบกษา
เล่ม ๙๖/ตอนที่ ๒๑๑/ฉบับพิเศษ หน้า ๑๗/๑๙ ธันวาคม ๒๕๒๒